కేజీ బేసిన్ గ్యాస్ ఉత్పత్తి వివాదంన్యూఢిల్లీ : కేజీ బేసిన్లో నిర్ణీత లక్ష్యానికంటే తక్కువ గ్యాస్ ఉత్పత్తి చేసినందుకు ప్రభుత్వం రిలయన్స్ ఇండస్ట్రీస్, దాని భాగస్వామ్య సంస్థలపై మరోసారి కొరడా ఝుళిపించింది. 2015-16 ఆర్థిక సంవత్సరానికి రూ.1,700 కోట్ల (26.4 కోట్ల డాలర్లు) జరిమానా విధించింది. ఈ బేసిన్లోని కేజీ-డి6 ప్రాంతంలోని బావుల నుంచి రిలయన్స్, దాని భాగస్వామ్య పక్షాలైన బ్రిటిష్ పెట్రోలియం, నికో కంపెనీలు రోజూ ఎనిమిది కోట్ల ప్రామాణిక ఘనపు మీటర్ల గ్యాస్ ఉత్పత్తి చేయాలి. గ్యాస్ ఉత్పత్తి ఆ స్థాయిలో లేకపోవడంతో ఈ జరిమానా విధిస్తున్నట్టు పెట్రోలియం మంత్రిత్వ శాఖ పేర్కొంది. దీంతో గత ఆరేళ్లుగా ఈ పేరుతో రిలయన్స్, దాని అనుబంధ సంస్థలపై ప్రభుత్వం విధించిన జరిమానా మొత్తం 302 కోట్ల డాలర్లకు (ప్రస్తుత మారకం రేటు ప్రకారం సుమారు రూ.19,405 కోట్లు) చేరింది. దీన్ని నేరుగా కాకుండా ఉత్పత్తి పంపకం కాంట్రాక్ట్ (పిఎ్ససి) కింద మినహాయించుకుంటారు.
kagi basin gyas utpatti vivaadamnyuudllii : kagi besinlo nirneeta lakshyanikante takkuva gyas utpatti chesinanduku prabhutvam relions industries, daani bhagaswamya samsthalapai marosari korada jhulipinchindi. 2015-16 aardhika samvatsaraaniki roo.1,700 kotla (26.4 kotla daalarlu) jarimana vidhinchindi. ee besinloni kagi-di6 praantamlooni baavula nunchi relions, daani bhagaswamya pakshaalaina british petrolium, niko companylu roojoo enimidi kotla praamaanika ghanapu meaterla gyas utpatti cheyali. gyas utpatti aa sthaayilo lekapovadamto ee jarimana vidhistunnattu petrolium mantritva saakha perkondi. deentho gatha aarellugaa ee paerutho relions, daani anubandha samsthalapai prabhutvam vidhinchina jarimana mottam 302 kotla daalarlaku (prastuta maarakam retu prakaaram sumaru roo.19,405 kotlu) cherindi. deenni nerugaa kakunda utpatti pampakam contract (psc) kinda minahaayinchukuntaaru.